रोहतक। रोहतक-पुराना बस स्टेंड के पास सोमवार देर रात एसबीआई एटीएम से चोरों ने कैश चुराने का प्रयास किया। चोरों ने गार्ड को बंधक बनाकर गैस कट्टर से एटीएम काटा, लेकिन कैश निकालने में कामयाब नहीं हो सके। असफल होने पर चोर सीसीटीवी का डीवीआर लेकर फरार हो गए।
- रात करीब एक बजे दो अज्ञात युवक एटीएम में आए और गार्ड सचिन को बंधक बना लिया।
- इसके बाद उन्होंने गैस कट्टर की मदद से एटीएम को काटने का प्रयास किया, लेकिन इसमें कामयाब नहीं हो पाए।
- जब चोर अपने मकसद में सफल नहीं हुए तो वहां से फरार हो गए और जाते-जाते अपने साथ सीसीटीवी का डीवीआर भी ले गए।
- गार्ड सचिन ने रोहतक पुलिस को घटना की सूचना दी। पुलिस मौके पर पहुंची और गार्ड के बयान दर्ज किए।
hin_Deva hin_Deva hin_Deva hin_Deva hin_Deva